b'\n_START_ARTICLE_\nTiuringo testas\n_START_PARAGRAPH_\nTiuringo testas\xc2\xa0\xe2\x80\x93 1950\xc2\xa0m. Alano Tiuringo pasi\xc5\xablytas testas, skirtas i\xc5\xa1bandyti ma\xc5\xa1in\xc5\xb3 sugeb\xc4\x97jim\xc4\x85 demonstruoti intelekt\xc4\x85. Testo metu \xc5\xbemogus teis\xc4\x97jas nat\xc5\xabralia kalba \xc5\xa1nekasi su vienu \xc5\xbemogumi ir viena ma\xc5\xa1ina. Visi trys eksperimento dalyviai turi b\xc5\xabti izoliuotuose patalpose, kad teis\xc4\x97jas nematyt\xc5\xb3, kuriuos atsakymus pateikia ma\xc5\xa1ina, o kuriuos \xc5\xbemogus. Jei teis\xc4\x97jas pagal atsakymus negali patikimai atskirti ma\xc5\xa1inos nuo \xc5\xbemogaus, sakoma, kad ma\xc5\xa1ina i\xc5\xa1laik\xc4\x97 test\xc4\x85. Kad b\xc5\xabt\xc5\xb3 testuojamas ma\xc5\xa1inos intelektas, o ne geb\xc4\x97jimas imituoti \xc5\xbemogaus leid\xc5\xbeiamus garsus, pokalbis apribojamas tiktai tekstin\xc4\x97mis \xc5\xbeinut\xc4\x97mis (pana\xc5\xa1iai kaip susira\xc5\xa1in\xc4\x97jant internetu)._NEWLINE_Tiuringo testas yra \xc4\xaftakingas ir svarbus dirbtinio intelekto filosofijoje, nors da\xc5\xbenai yra kritikuojamas, kaip neprakti\xc5\xa1kas, neatitinkantis dirbtinio intelekto k\xc5\xabrimo tiksl\xc5\xb3 ir rodantis ne ar ma\xc5\xa1ina yra protinga, o ar ji sugeba elgtis kaip \xc5\xbemogus. Tokios programos kaip A.L.I.C.E. parod\xc4\x97, kad programos gali neblogai simuliuoti \xc5\xbemoni\xc5\xb3 pokalbius tiesiog sekdamos daugyb\xc4\x99 paprast\xc5\xb3 mechanini\xc5\xb3 taisykli\xc5\xb3 ir netur\xc4\x97damos jokio tikro intelekto.'